《送陈国英侍御还莆兼怀素翁》
明代·郑善夫

岁晚长途未息机，羡君巾舄已南归。断鸿江海看仍远，短鬓风南觉渐稀。

肺病竟须金鼎药，时难真想芰荷衣。木兰陂水深鲂鲤，欲傍云翁旧钓矶。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。